După Primăvara de la Praga din 1968 și intervenția armatei sovietice în Cehoslovacia, s-a stopat aplicarea de reforme liberaliste pe teritoriul acestui stat, unica excepție rămânând legea privind federalizarea Cehoslovaciei. Fostul stat centralist a fost împărțit în două entități: Republica Socialistă Cehă și Republica Socialistă Slovacă. Legea a fost adoptată la data de 28 octombrie 1968 și a intrat în vigoare începând cu 1 ianuarie 1969. Au fost înființate două noi parlamente naționale — Consiliul Național Ceh și Consiliul Național Slovac, iar parlamentul cehoslovac a fost redenumit "Adunarea Federală" și împărțit în două camere: Casa Poporului (cehă "Sněmovna lidu", ) și Casa Națiunilor ("Sněmovna národů", "Snemovňa národov"). Au fost adoptate cu această ocazie reguli de votare foarte complicate.